2003R0810 — ET — 04.03.2007 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 810/2003, 12. mai 2003, Euroopa Parlamendi ja nõukogu määruse (EÜ) nr 1774/2002 alusel võetavate üleminekumeetmete kohta seoses biogaasi ettevõtetes kasutatava 3. kategooria materjali ja sõnnikuga (EMPs kohaldatav tekst) (EÜT L 117, 13.5.2003, p.12)

Muudetud:









▼B

KOMISJONI MÄÄRUS (EÜ) nr 810/2003,

12. mai 2003,

Euroopa Parlamendi ja nõukogu määruse (EÜ) nr 1774/2002 alusel võetavate üleminekumeetmete kohta seoses biogaasi ettevõtetes kasutatava 3. kategooria materjali ja sõnnikuga

(EMPs kohaldatav tekst)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 3. oktoobri 2002. aasta määrust (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, ( 1 ) muudetud komisjoni määrusega (EÜ) nr 808/2003, ( 2 ) eriti selle artikli 32 lõiget 1, ning arvestades järgmist: (1) Määrusega (EÜ) nr 1774/2002 sätestatakse muuks otstarbeks kui inimtoiduks ettenähtud loomseid kõrvalsaadusi käsitlevate ühenduse eeskirjade täielik läbivaatamine, sealhulgas mitmete rangete nõuete kehtestamine. Lisaks nähakse kõnealuse määrusega ette võimalus võtta asjakohaseid üleminekumeetmeid. (2) Arvestades nende nõuete rangust, tuleb liikmesriikidele sätestada üleminekumeetmed, et võimaldada tööstusele piisavalt kohanemisaega. Lisaks tuleb edasi arendada loomsete kõrvalsaaduste alternatiivset kogumist, transporti, ladustamist, käitlemist, töötlemist ja kasutamist, samuti nende kõrvalsaaduste kõrvaldamismeetodeid. (3) Sellest tulenevalt tuleb liikmesriikidele üleminekumeetmena teha erand, mis võimaldab neil lubada käitajatel jätkata siseriiklike eeskirjade kohaldamist biogaasi ettevõtetes kasutatava 3. kategooria materjali ja sõnniku töötlemisstandardite puhul. (4) Et vältida ohtu loomade ja inimeste tervisele, tuleks üleminekumeetmete kohaldamise ajal liikmesriikides säilitada asjakohased kontrollisüsteemid. (5) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Erand, mis käsitleb 3. kategooria materjali ja sõnniku töötlemist biogaasi ettevõtetes

1. Määruse (EÜ) nr 1774/2002 artikli 32 lõike 1 kohaselt ning erandina nimetatud määruse VI lisa II peatüki punktidest A, C ja D võivad liikmesriigid hiljemalt ►M3 30. juuni 2008 ◄ jätkata individuaalsete lubade andmist ruumide ja seadmete käitajatele kooskõlas siseriiklike eeskirjadega, et kohaldada neid eeskirju biogaasi ettevõtetes kasutatava 3. kategooria materjali või 3. kategooria materjali ja sõnniku töötlemisstandardite suhtes, tingimusel et need siseriiklikud eeskirjad:

a) tagavad nakkusetekitajate üldise vähenemise;

b) on kohaldatavad ainult ruumide ja seadmete puhul, mille puhul kohaldati neid eeskirju 1. novembril 2002; ja

c) vastavad määruse (EÜ) nr 1774/2002 VI lisa II peatüki punktis B sätestatud nõuetele.

2. Biogaasi ettevõtetes peavad olema:

a) seadmed temperatuuri jälgimiseks reaalajas;

b) salvestusseadmed mõõtetulemuste pidevaks registreerimiseks;

c) asjakohane ohutussüsteem, et vältida ebapiisavat kuumutamist; ja

d) asjakohased vahendid transpordivahendite ja konteinerite puhastamiseks ja desinfitseerimiseks biogaasi ettevõttest lahkumisel.

3. Igal biogaasi ettevõttel peab olema oma labor või peab ettevõte kasutama mõnda muud laborit. Selles laboris peab olema varustus vajalike analüüside tegemiseks ja see peab olema pädevate asutuste poolt heaks kiidetud.

Artikkel 2

Kontrollimeetmed

Pädev asutus võtab vajalikke meetmeid, et kontrollida ruumide ja seadmete volitatud käitajate vastavust artiklis 1 sätestatud tingimustele.

Artikkel 3

Lubade tühistamine ja käesolevale määrusele mittevastava materjali kõrvaldamine

1. Kui käesolevas määruses sätestatud tingimusi enam ei täideta, tühistatakse viivitamata ja lõplikult pädeva asutuse poolt biogaasi ettevõtetes kasutatava 3. kategooria materjali või 3. kategooria materjali ja sõnniku töötlemisstandardite jaoks antavad individuaalsed load kõigi käitajate, ruumide ja seadmete puhul.

2. Pädev asutus tühistab hiljemalt ►M3 30. juuni 2008 ◄ kõik load, mis on välja antud 1 artikli kohaselt.

Pädev asutus annab lõpliku loa vastavalt määrusele (EÜ) nr 1774/2002 ainult siis, kui ta on oma kontrollide põhjal veendunud, et artiklis 1 osutatud ruumid ja seadmed vastavad kõigile käesoleva määruse nõuetele.

3. Kõik materjalid, mis ei vasta käesoleva määruse nõuetele, kõrvaldatakse vastavalt pädeva asutuse juhistele.

Artikkel 4

Jõustumine

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolevat määrust kohaldatakse alates ►M3 30. juuni 2008 ◄ . detsembrini 2004.

Käesolev määrus on tervikuna siduv ja vahetult kohaldatav kõikides liikmesriikides.